Συζήτηση με
τον Κοινωνικό Καινοτόμο και Μελλοντιστή
Ζακ Φρέσκο
Ας ξεκινήσουμε με τα τωρινά παγκόσμια γεγονότα.
Ζούμε σε ένα κόσμο συνεχούς πολέμου, εγκλήματος και διαφθοράς.
Ένας πόλεμος τελειώνει σε κάποιο μέρος και ξεκινάει σε κάποιο άλλο.
Το ''θέατρο'' του πολέμου αλλάζει, αλλά ποτέ δεν εξαφανίζεται.
Γίνονται συνεχείς διαδηλώσεις, αλλά ποτέ δεν σταματάμε τον πόλεμο,
ο οποίος συνεχίζεται διαρκώς.
Φαίνεται οτι χρειαζόμαστε μια διαφορετική προσέγγιση
στην αντιμετώπιση του προβλήματος του συνεχούς πολέμου.
Πώς προσεγγίζει αυτό το πρόβλημα το Venus Project;
Αν θέλουμε πραγματικά να φέρουμε τέλος στον πόλεμο, τη φτώχεια, την πείνα και στα περισσότερα εγκλήματα,
αυτό που πρέπει να κάνουμε, εν τέλει μέσω της εκπαίδευσης,
είναι να ανακυρήξουμε όλους τους πόρους της Γης
«κοινή κληρονομιά» όλων των ανθρώπων στη Γη.
Αυτό θα ήταν το πρώτο μας μέλημα. Αν αυτό επιτευχθεί, τότε μπορούμε
να ξεφορτωθούμε όλα τα τεχνητά εμπόδια τα οποία χωρίζουν τους ανθρώπους.
Πριν οι Πολιτείες ενωθούν σε ένα έθνος
υπήρχαν εδαφικές διαμάχες σε όλα τα σύνορα. Υπήρχαν πολιτοφυλακές,
αλλά όταν οι Πολιτείες ενώθηκαν, οι πολιτοφυλακές εξαφανίστηκαν.
Δεν υπήρχε ανάγκη για την ύπαρξή τους.
Η ίδια διαδικασία μπορεί να εφαρμοστεί
σε όλα τα ανεξάρτητα κράτη του κόσμου.
H πρόσκληση [όλων των εθνών] σε μια συμμετοχική δημοκρατία,
οπου όλοι οι πόροι θα μοιράζονται απ' όλους τους ανθρώπους του κόσμου,
για μένα είναι ο μόνος τρόπος.
Μεταβατικά, αν αντικαταστήσεις το τωρινό με οποιοδήποτε άλλο σύστημα,
θα έχεις ενσωματωμένο [στο σύστημα] τον ανταγωνισμό.
Κατά συνέπεια, αυτός είναι ο στόχος προς τον οποίο πρέπει να δουλέψουμε.
Δεν λέω οτι αυτό μπορεί να πραγματοποιηθεί με τη μια.
Είναι μια αργή διαδικασία μάθησης.
Ελπίζουμε να κάνουμε μια ταινία η οποία θα αναπαριστά αυτές τις αλλαγές
και θα δείξει στους ανθρώπους ποια θα είναι τα πλεονεκτήματα για τον καθένα
σε έναν κόσμο που θα διέπεται απο μια οικονομία βασισμένη στους φυσικούς πόρους.
Γιατί προτείνετε μια τόσο ριζοσπαστική αλλαγή;
Λοιπόν, θα ήθελα να δω το τέλος του πολέμου, της φτώχειας,
των μη αναγκαίων ανθρώπινων δεινών
και δεν πιστεύω ότι μπορεί να γίνει μέσα σε ένα χρηματικό σύστημα
όπου τα πλουσιότερα κρατη ελέγχουν τη πλειονότητα των παγκοσμίων πόρων.
Δεν πιστεύω ότι μπορεί να γίνει.
Το μόνο που βλέπω στο μέλλον είναι σταθερή επανάληψη της ίδιας σειράς γεγονότων:
πόλεμος, φτώχεια, κρίση,
ανάπτυξη, ύφεση και πόλεμος ξανά.
Δεν βλέπω τέλος σε αυτόν τον κύκλο των γεγονότων
εκτός αν ανακυρήξουμε τη Γη «κοινή μας κληρονομιά».
Ακούω συζητήσεις σχετικά με ένα νέο πρότυπο και διάφορα οικονομικά συστήματα,
αλλά εσείς προτείνετε να αλλάξουμε την κοινωνία προς μία οικονομία βασισμένη στους φυσικούς πόρους.
Τι είναι μια οικονομία βασισμένη στους φυσικούς πόρους,
και πώς συγκρίνεται με μια χρηματική οικονομία;
Σε μια χρηματική οικονομία χρησιμοποιούμε το χρήμα ώς μέσο ανταλλαγής.
Το χρήμα δεν αντιπροσωπεύει την ικανότητα μας να παράγουμε.
Αντιπροσωπεύει απλώς μια μέδοθο η οποία σχεδιάστηκε εκατοντάδες χρόνια πρίν
και εδραιώθηκε μέσα απο το σύστημα.
Σε μια χρηματική οικονομία υπάρχει ο πλούτος, η ιδιοκτησία και η δύναμη
και αυτά είναι ο κύριος στόχος.
Σήμερα λέμε «Πόσο θα κοστίσει αυτό;»
Αυτη δεν είναι η σωστή ερώτηση. Το πραγματικό ερώτημα είναι
«Έχουμε τους πόρους για να πραγματοποιήσουμε ένα τέτοιο έργο;» Ναι τους έχουμε.
«Έχουμε τα χρήματα;» 'Οχι δε τα έχουμε.
Δεν έχουμε αρκέτα χρήματα για να εξαλείψουμε τις φτωχογειτονιές
και για να χτίσουμε σπίτια σε όλη την Αμερική, και σχολεία,
ακόμη και αν φορολογούσαμε διπλά όλους τους ανθρώπους. Δεν έχουμε αρκετά χρήματα,
αλλα έχουμε περισσότερους απο αρκετούς πόρους διαθέσιμους
για να χτίσουμε οτιδήποτε θέλουμε.
Αν αυτό σας ξενίζει σκεφτείτε το εξής:
Υποθέστε οτι όλα τα χρήματα στο κόσμο εξαφανίζονταν αύριο.
Εφόσον υπάρχουν, φάρμες, νερό,
υλικά για χτίσιμο, μπορούμε να χτίσουμε οτιδήποτε θέλουμε.
Οι άνθρωποι δε χρειάζονται χρήματα, χρειάζονται πρόσβαση στους πόρους.
Με άλλα λόγια, ήταν αναγκαίο, εκατο χρόνια πρίν,
να χρησιμοποιείται το χρηματικό σύστημα για τη διανομή των προϊόντων.
Σήμερα διαθέτουμε τη τεχνολογία ωστε να κάνουμε αυτά τα αγαθά διαθέσιμα.
Γιατι τρωγόμαστε μεταξύ μας;
Τι ακριβώς είναι μια οικονομία βασισμένη στους φυσικούς πόρους;
Μια οικονομία βασισμένη στους φυσικούς πόρους δε χρησιμοποιεί χρήματα,
αντιπραγματισμό, εμπόριο, ή οποιοδήποτε απο τα παλιά κυρίαρχα συστήματα.
Είναι βασισμένη στο σχεδιασμό μιας κουλτούρας
η οποία θα είναι προσαρμοσμένη με τη φέρουσα ικανότητα των πλανητικών πόρων.
Οτιδήποτε άλλο δεν μπορεί να λειτουργήσει.
Είναι σα να στέλνεις ανθρώπους στο φεγγαρι χωρίς νερό, φαγητό,
λειτουργώντας υπο τη προϋπόθεση οτι το φεγγάρι θα τους παράσχει τα αναγκαία.
Πρέπει να είναι βασισμένη...
Καθε επιστήμη και τεχνολογία πρέπει να είναι βασισμένη στους πόρους.
Χωρίς πόρους, οποιοδήποτε σχέδιο και αν κάνεις,
αν δεν έχεις τους πόρους, ακυρώνεται.
Επομένως οι πόροι πρέπει να συμπίπτουν με τις βιομηχανικές δυνατότητες.
Πως, ενα οικονομικό σύστημα βασισμένο στους πόρους,
το οποίο προωθέι to Venus Project,
μπορεί να προσφέρει μια διαφορετική προσέγγιση στη κοινωνία μας;
Θα άλλαζε τη βασική νοοτροπία των ανθρώπων.
Δε θα υπήρχε η ανεργία,
ο πόλεμος, η αστυνομία,
οι φυλακές, οι τράπεζες και τα χρήματα,
αλλα οι άνθρωποι θα είχαν πρόσβαση σε νέα σπίτια, στην εκπαίδευση, στην υγεία,
και σε όλα όσα δεν έχουμε πρόσβαση σήμερα
αν δε καταβάλουμε χρηματικό αντίτιμο.
Όταν λετε «ούτε χρήματα ούτε τράπεζες»,
εννοείτε οτι δε υπάρχει χρέος, πίστωση,
αντιπραγματισμός, ή οποιαδήποτε άλλη μορφή χρηματικής ανταλλαγής;
...απο οποιοδήποτε ιδιώτη ή ομάδα,
και καμμία εφεύρεση δε θα είναι ιδιοκτησία εταιριών.
Θα βρίσκονται στη δημόσια κυριότητα.
Οπότε δε θα μπορείς να βγάζεις χρήματα απο νέες θεραπείες για το καρκίνο.
Δε θα μπορείς να βγάλεις χρήματα απο τίποτα το οποίο θα έπρεπε να είναι στη δημόσια κυριότητα,
και πιστεύουμε πως τα πάντα θα έπρεπε να βρίσκονται στη δημόσια κυριότητα.
Καταλαβαίνω πως αυτό σχετίζεται με την αποτελεσματικότητα
στη μείωση των εκπομπών οι οποίες καταστρέφουν το στρώμα του όζοντος.
Δεν υπάρχει το κίνητρο του κέρδους και κατα συνέπεια δεν υπάρχει λόγος να συνεχιστεί αυτή η συμπεριφορά.
Καταλαβαίνω πως θα μείωνε τη καταστροφή των δασών της βροχής.
Εφόσον δεν υπαρχει κίνητρο κέρδους δεν υπάρχει λόγος να καταστραφούν τα δάση της βροχής.
Δεν έχουμε περιορισμούς για την εύρεση εναλλακτικών λύσεων.
οι οποίες δε καταστρέφουν το οικοσύστημα.
Ανακύκλωση,τεράτιο πρόβλημα με
απόβλητα, μη ανακυκλώσιμα απόβλητα...
Χωρίς το κίνητρο του κέρδους
δεν έχουμε λόγο να μη παράγουμε προϊόντα τα οποία είναι φιλικά προς το περιβάλλον.
Ναι, ισχύει.
Η παρακμή, η ηθική φθορά
της ομάδας των ανθρώπων απο την οποία επιλέγουμε τους πολιτικούς μας αρχηγούς.
Δε τους επιλέγουμε, περισσότερο το κατεστημένο κανει την επιλογή.
Επομένως θα εξαλείφαμε, θα φεύγαμε μακριά απο
τους περιορισμούς του καπιταλισμού σε μια οικονομία βασισμένη στους φυσικούς πόρους.
Ναι, οτιδήποτε λιγότερο δεν μπορεί να λειτουργήσει. Δεν υπάρχει κάποιος συμβιβασμός ή μέση λύση.
Μέχρι να κυρήξεις τους φυσικούς πόρους «κοινή κληρονομιά»
θα έχεις όλα τα ίδια προβλήματα, πανω κάτω.
Ο «κρατικός» ή «διαφωτισμένος» καπιταλισμός
θα μείωνε ελάχιστα τα προβλήματα.
Επομένως λέτε οτι σε μια οικονομία βασισμένη στους φυσικούς πόρους
οι εδαφικές διαμάχες θα εξαλείφονταν;
Θα εξαφανίζονταν. Δεν θα υπάρχει η βάση για κάτι τέτοιο.
Για να προστατεύσεις την ιδιοκτησία σου έχεις το στρατό και την αστυνομία.
Εφόσον δε σου ανήκει κάτι στο μέλλον, ζείς στο ιδανικό σου σπίτι.
Οδηγείς πολυ καλά σχεδιασμένα αυτοκίνητα και όταν βγείς απο το αυτοκίνητο,
πηγαίνει αυτόματα για επισκευή και για συντήρηση.
Κανείς δεν χρειάζεται ιδιοκτησία. Αυτό που πραγματικά χρειάζονται οι άνθρωποι είναι πρόσβαση σε αγαθά
τη στιγμή που τα θέλουν, χωρίς να περιμένουν σε ουρά, και αυτό ακριβώς εννοώ.
Εννοώ ότι πρέπει να κάνουμε τα αγαθά διαθέσιμα στους ανθρώπους.
Δε θέλεις να έχεις ως ιδιοκτησία τα μπαστούνια του γκόλφ. Θέλεις απλά να τα εχεις όταν τα χρειάζεσαι.
Όταν πηγαίνεις στο γήπεδο του γκόλφ θέλεις να μπορείς να διαλέγεις
οποιαδήποτε μπαστούνια θέλεις, με οποιαδήποτε θέλεις να παιξεις.
Αυτό θέλεις πραγματικά. Όταν πηγάινεις στη μαρίνα
θέλεις να μπείς σε μια θαλαμηγό και να βγείς στα ανοιχτά με την οικογένεία σου.
Δε θέλεις να συμπληρώνεις δηλώσεις,
και κάποιος να σου λέει «Υπάρχουν 50 ανθρωποι πρίν απο σένα!»
[Στο μέλλον] θα παράγουμε πολύ περισσότερα
ωστε να κατεβαίνεις απο το σπίτι σου και να υπάρχει πάντα ένα αυτοκίνητο εκεί για προσωπική σου χρήση.
Είναι η χρηματική οικονομία η πηγή του προβλήματος και αν ναι, μπορεί να λυθεί;
Αν μπορεί να φτιαχτεί, γιατί να μην το κάνουμε;
Ειλικρινά, μέσα σε αυτό το σύστημα, προκειμένου να επιβιώσεις,
πρέπει να υποβληθείς στις μεθόδους του συστήματος.
Ενας δικηγόρος δε βρίσκεται πάντα εκεί για να σε βοηθήσει.
Το δικηγορικό γραφείο έχει οικονομικό όφελος.
Με άλλα λόγια, το κίνητρο δεν είναι αυτό που αποκαλούμε
«βασισμένο στον ανθρώπινο παράγοντα». Αντιθέτως, είναι βασισμένο στο κέρδος.
Το κίνητρο στις περισσότερες βιομηχανίες, ο τελικός στόχος δηλαδή, είναι το κέρδος
κι όχι η βελτίωση της ανθρωπότητας,
διότι πιστεύουν οτι αυτό είναι υποπροϊόν του συστήματος.
Eγώ δεν το πιστεύω αυτό.
Αυτό που ισχύει είναι οτι οι κανόνες του παιχνιδιού εφευρέθηκαν τόσα πολλά χρόνια πρίν
που πλέον δε ταιριάζουν στις οικονομικές περιστάσεις της εποχής.
Αυτό που θα θέλαμε να κάνουμε είναι να αναβαθμίσουμε το σύστημα μας
ωστε να ταιριάζει στη νέα τεχνολογία,
να τους προσκαλέσουμε όλους, να μειώσουμε τις ώρες εργασίας,
να αυξήσουμε τη διαθεσιμότητα των αγαθών και των υπηρεσιών
για όλους τους ανθρώπους του κόσμου χωρίς τα έθνη
να εκμεταλλεύονται τους φυσικούς πόρους των άλλων εθνών.
Τί αντιπροσωπεύει το Venus Project;
Ένα κόσμο ο οποίος δουλεύει προς μια κατεύθυνση,
την έξυπνη διαχείρηση των φυσικών πόρων,
την αναβάθμιση του βιοτικού επιπέδου όλων των ανθρώπων του κόσμου
και την παροχή υπηρεσιών σε όλους τους ανθρώπους χωρίς κανένας να βγάζει κέρδος.
Πώς θα αντιμετωπίσουμε την σπανιότητα; Μπορεί να εξαλειφθεί;
Έχουμε αρκετούς φυσικούς πόρους
για να ικανοποιήσουμε τον αυξανόμενο πληθυσμό του κόσμου;
Ναι, σήμερα έχουμε περισσότερους απ' όσους χρειαζόμαστε
και είναι αναμφισβήτητα αποδεδειγμένο οτι έχουμε περισσότερους απο αρκετούς πόρους.
Απλώς οι τρόποι με τους οποίους διαχειριζόμαστε τους φυσικούς πόρους του πλανήτη είναι σπάταλοι.
Αλλάζουμε το σχεδιασμό των αυτοκινήτων κάθε χρόνο
ωστε οι άνθρωποι να αγοράζουν νέα αυτοκίνητα.
Αλλάζουμε τον ποδόγυρο των ρούχων.
Αλλάζουμε την ανοιξιάτικη μόδα, τη φθινοπωρινή μόδα, τη χειμερινή μόδα,
ωστε να αγοράζετε πραγματα και να είστε συνεχώς απασχολημένοι με αυτήν την ασχολία.
Στο μέλλον θα σχεδιάζουμε αυτοκίνητα ωστε να έχουν αντοχή δέκα χρόνων ή και περισσότερο,
ωστε να μη χρειάζεται να τα επισκευάζετε.
Θα κατασκευάζουμε, θα καινοτομούμε και θα φτιάχνουμε νέα πράγματα
τα οποία θα είναι κατασκευασμένα έτσι ωστε να μη φθείρονται και να χαλάνε.
Τι θα κάνουμε με την «ανθρώπινη φύση»;
Πιστεύω πως το περιβάλλον διαμορφώνει τις αξίες των ανθρώπων και τη συμπεριφορά τους.
Τα γονίδια, μέχρι ενός σημείου, ορίζουν την προδιάθεση των ανθρώπων για κάποια πράγματα,
αλλα δεν καθορίζουν το αξιακό μας σύστημα.
Τα γονίδια δεν ευθύνονται για την απληστία, για τον φανατισμό,
το ρατσισμό και τη προκατάληψη. Όλα αυτά τα αποκτούμε από το περιβάλλον.
Αν δεν αλλάξεις τη κατάσταση η οποία το παράγει αυτό
δε θα λύσεις τα προβλήματα.
Αυτό που υποστηρίζει το Venus Project είναι ο επανασχεδιασμός της κουλτούρας μας
ωστε αυτές οι συνθήκες να πάψουν να υπάρχουν.
Ποιός παίρνει τις αποφάσεις;
Αντί να παίρνουμε αποφάσεις, όπως κάνουμε σήμερα, θα φτάνουμε σε αποφάσεις
και αυτό είναι μια μέθοδος παρόμοια με αυτή που χρησιμοποιείται στη μηχανική
οπου δοκιμάζεις κάτι προκειμένου να καταλάβεις
ή να αξιολογήσεις μια συγκεκριμένη κατάσταση.
Οπότε η λήψη αποφάσεων στο μέλλον θα βασίζεται
σε πραγματικές μελέτες πάνω στις ανθρώπινες ανάγκες,
στη προστασία του περιβάλλοντος
και στη δημιουργία αγαθών και υπηρεσιών μέσω καθαρής τεχνολογίας.
Ποιός αποφασίζει για το ποιός παίρνει τι;
Εσύ αποφασίζεις. Πηγαίνεις στο κέντρο πρόσβασης, κοιτάς γύρω,
και αν υπάρχουν πράγματα που θα ήθελες να έχεις,
κάνεις αίτηση για να τα αποκτήσεις.Τόσο απλό.
Αν καταλαβαίνω σωστά, εννοείτε ότι
δεν θα υπάρχει καμμία μορφή χρήματος, πίστωσης, δανεισμού, χρέους
ή ανταλλαγής. Που θα βρίσκουν οι άνθρωποι κίνητρο;
Δεν θα υπάρχουν πλέον πόλεμοι, δεν θα υπάρχουν εδαφικές διαμάχες,
το έγκλημα θα μειωθεί κατά 90%,
θα εξαφανιστεί ο φόβος της οικονομικής στέρησης και της εξαθλίωσης
ή το ενδεχόμενο να χάσεις το σπίτι σου
ή να έχεις μία ασθένια την οποία δε μπορείς να αντιμετωπίσεις λόγω έλλειψης χρημάτων.
Όλα αυτά δεν θα υπάρχουν.
Αν αυτό δεν δίνει κίνητρο στους ανθρώπους, τότε δεν ξέρω τι δίνει.
Πολλοί άνθρωποι αναθρέφονται ώστε να πιστεύουν οτι τα χρήματα,
είναι η κινητήρια δύναμη η οποία παράγει κίνητρο.
Αυτό ισχύει εν μέρει, αλλά παράγει επίσης κίνητρο για διαφθορά, για κατάχρηση,
για να βολέψεις κάποιον συγγενή ή γνωστό σου, για άδικες πρακτικές, ακόμη και για φυλετική διάκριση.
Αυτό που λέω είναι οτι το χρήμα όντως παράγει κίνητρο,
αλλα επίσης παράγει όλους τους άλλους παράγοντες, οι οποίοι συνήθως δεν αναφέρονται.
Θα έλεγα οτι οι άνθρωποι που θυμόμαστε απο την ιστορία
δεν είναι οι άνθρωποι που κοιτούσαν το κέρδος τους ή που έβγαλαν πολλά χρήματα.
Είναι οι άνθρωποι οι οποίοι έδωσαν τη ζωή τους
προς όφελος των υπολοίπων ανθρώπων χωρίς να περιμένουν χρηματικό κέρδος ως αντάλλαγμα:
η Μητέρα Τερέζα, ο Χριστός,
ο Γκάντι...
Ο Μάρτιν Λούθερ Κίνγκ δεν προέλασε στο Νότο
επειδή τον περίμεναν 2000 δολάρια στο λογαριασμό του.
Το έκανε επειδή πίστευε σε αυτό.
Πιστεύω ότι τα μεγάλα επιτεύγματα της ιστορίας
δεν προέκυψαν λόγω του χρήματος.
Προέκυψαν επειδή οι άνθρωποι πίστευαν σε αυτό που έκαναν.
Η υποστήριξη μιας δημόσιας βιβλιοθήκης δε φέρνει χρήματα σε κανένα,
αλλα φέρνει μόρφωση σε όλους όσοι δε θα μπορούσαν να αγοράσουν βιβλία.
Αυτό που εννοώ είναι οτι οι άνθρωποι που θαυμάζουμε πραγματικά
είναι οι άνθρωποι για τους οποίους χτίζουμε αγάλματα,
επειδή έκαναν δημόσιο έργο, όχι επειδή είχαν χρηματικό κίνητρο.
Φοβάμαι τους ανθρώπους οι οποίοι κάνουν πράγματα για χρήματα.
Δε νιώθω ασφαλής απο αυτό.
Θα μπορούσε η εκλογή ανθρώπων με ανώτερα ηθικά ιδανικά να λύσει το πρόβλημα;
Όχι, επειδή ακόμα και αν καταφέρναμε
να εκλέξουμε ανθρώπους αδιαμφισβήτητου ηθικού χαρακτήρα,
αν ξεμέναμε απο πόρους, θα έλεγαν ψέματα, θα εξαπατούσαν,
θα έκλεβαν.
Δεν είναι ο ηθικός χαρακτήρας που χρειαζόμαστε.
Είναι η έξυπνη διαχείρηση των πλανητικών πόρων.
Το πραγματικό μέλλον εξαρτάται απο την ικανότητα να λύνουμε τα προβήματα της έλλειψης,
να υπερβαίνουμε αυτα τα προβλήματα μέσω της δημιουργικής μας εφευρετικότητας.
Οπότε πως οραματίζεστε μια μετάβαση σε αυτό το σύστημα;
Αν συνεχίσουμε να αντικαθιστούμε ανθρώπους με μηχανές,
κάτι που ονομάζουμε «μείωση του ανθρώπινου δυναμικού» σήμερα,
η πλειονότητα των ανθρώπων στην Αμερική και ανα το κόσμο
δε θα έχει την αγοραστική δύναμη για να αγοράσει αγαθά και υπηρεσίες.
Αυτό θα φέρει τέλος στο παλιό χρηματικό σύστημα.
Για μένα η οικονομική κατάρευση
είναι ο μόνος τρόπος ώστε οι άνθρωποι να πουν:
«Πω πω, ξέρεις ίσως τελικά οι άνθρωποι που εξέλεξα για να κυβερνήσουν
δεν είναι αρκετά ικανοί για να μας βγάλουν απο αυτό το πρόβλημα»
και θα αρχίσουν να ψάχνουν για πιθανές εναλλακτικές λύσεις.
Σε αυτό το σημείο μπαίνει το Venus Project.
Όσο περισσότεροι άνθρωποι γνωρίζουν για αυτό, τόσο πιο πιθανό είναι να εφαρμοστεί.
Το Venus Project δε λέει «Αυτό θα είναι το μέλλον».
Το μόνο που λέει είναι «Αυτό μπορεί να είναι το μέλλον,
αν αποδεχτούμε τις αξιώσεις και τις προτάσεις του Venus Project».
Αυτό που χρειαζόμαστε είναι σεμινάρια στο θέμα της λύσης προβλημάτων:
Πώς θα καταφέρουμε να κάνουμε επιτυχή την κάθε φάση της ανθρώπινης ανάπτυξης;
Αυτό είναι που προσφέρει το Venus Project:
τη μεθοδολογία του πώς να επιτύχουμε ένα υψηλότερο επίπεδο διαβίωσης
για όλους τους ανθρώπους του κόσμου
χωρίς να κάνουμε όλη την ανθρώπινη κοινωνία ομοιογενή ή τυποποιημένη
ή υποτελή σε μια μικρή ομάδα ισχυρών ανθρώπων η οποία διαχειρίζεται τη κυβέρνηση.
Δεν έχουμε ελιτισμό. Δεν έχουμε κυβέρνηση.
Δεν έχουμε αστυνομία, φυλακές ή στρατό.
Δεν υπάρχει ανάγκη για κάτι τέτοιο σε μια Οικονομία Βασισμένη στους Πόρους.
Ποιά προβλήματα στέκονται ως εμπόδιο
στο να εφαρμόσουμε αυτή τη μετάβαση;
Έθιμα, συνήθειες, κατήχηση, προπαγάνδα.
Όλοι μας δεχόμαστε προπαγάνδα ωστε να αποδεχτούμε οτι το σύστημα μας είναι το καλύτερο σύστημα.
Όλοι μας ακούμε ιστορίες για την κουλτούρα μας, για την πολιτιστική μας ιστορία,
οι οποίες αφήνουν απ' έξω τις επιβλαβείς πτυχές.
Κάθε κοινωνία έχει την τάση να
υποστηρίζει και να διαιωνίζει τις δικές τις επικρατούσες αξίες.
Δεν υπάρχει η έννοια «αντικειμενική κοινωνία». Αν υπήρχε,
δε θα υπήρχαν Γερμανοί επιστήμονες να φτιάχνουν όπλα μαζικής καταστροφής
ή Αμερικανοί επιστήμονες ή Βρετανοί επιστήμονες ή Δανοί επιστήμονες
να δουλεύουν προς όφελος της κυβέρνησης.
Η πραγματική επιστήμη δεν έχει καμμία υποταγή σε κυβερνήσεις.
Υποτάσσεται μόνο στην μεθοδολογία της επιστημονικής μεθόδου.
Χρησιμοποιούμε τα καλύτερα μυαλά μας σε όπλα και καταστροφή
και σε μεθόδους διατήρησης ελέγχου και κυριαρχίας.
Η Οικονομία Βασισμένη στους Πόρους δεν είναι αφοσίωση στο σύστημα του Fresco
ή αφοσίωση στο Venus Project. Θα ήμουν εναντίον σε κάτι τέτοιο.
Είναι αφοσίωση στη Γη και σε όλους τους ανθρώπους που ζουν σε αυτή.
Πώς θα υπερβούμε τους φόβους μας για το ότι θα χάσουμε τις δουλειές μας απο μηχανές;
Στο χρηματικό σύστημα, το να χάσεις τη δουλειά σου σημαίνει ότι δεν έχεις να πληρώσεις ή να φας,
δε μπορείς να αγοράσεις αυτοκίνητο, και δε μπορείς να αγοράσεις οτιδήποτε χρειάζεσαι.
Σε ένα μη χρηματικό σύστημα, σε μια οικονομία βασισμένη στους φυσικούς πόρους,
όταν οι καινούργιες μηχανές εφαρμοστούν, θα αυξηθεί η περίοδος των διακοπών των ανθρώπων.
Θα μειωθούν οι ώρες εργασίας,
θα γίνουν διαθέσιμα περισσότερα αγαθά και υπηρεσίες.
Θα υπάρχουν πολύ περισσότερες επιλογές.
Κατα συνέπεια δεν υπάρχει απειλή.
Μόνο σε ένα χρηματικό σύστημα
οι μηχανές μπορούν να απειλήσουν την επιβίωση ή την αγοραστική δύναμη σας.
Ποιός θα κάνει τη χειροκίνητη εργασία;
Κατα τη μετάβαση, θα γίνεται με ένα τρόπον παρόμοιο
με αυτόν που γίνεται σήμερα, δηλαδή οι άνθρωποι θα συνεργάζονται με τις μηχανές.
Μετά τη μετάβαση
οι περισσότερες μηχανές θα σχεδιάζονται ώστε να χειρίζονται με έξυπνο τρόπο μια δοθείσα εργασία.
Παρόλα αυτά έχω πρόβλημα να φανταστώ ένα σύστημα χωρίς κάποια μορφή κυβέρνησης.
Σε κάποιο σημείο στο μέλλον όπου οι μηχανές θα αντικαταστήσουν τη κυβέρνηση,
θα καταλήγουν σε αποφάσεις όντας συνδεδεμένες
με τη παραγωγή, τη γεωργίά, τις μεταφορές και τις ανθρώπινες ανάγκες.
Κατα συνέπεια οι αποφάσεις τους, αντί να είναι αυθαίρετες,
θα είναι βασισμένες στις πραγματικές φυσικές ανάγκες.
Σε ένα τόσο τεχνολογικά προηγμένο κόσμο
οπου τα αυτοκίνητα θα κινούνται μόνα τους
και τα κτήρια θα ανυψώνονται μόνα τους
και οι υπολογιστές ελέγχουν σχεδόν τα πάντα, τί θα κάνουν οι άνθρωποι;
Οι επιλογές που θα παρουσιάζονται
στα βίντεο και στους υπολογιστές σας θα είναι πάρα πολλές.
Μπορείτε να πάτε ξανά στο σχολείο, να μελετήσετε οτιδήποτε θέλετε να μελετήσετε,
να ασχοληθείτε με τη θαλάσσια επιστήμη, και να εξασκείσετε οποιοδήποτε χόμπι θέλετε.
Εσείς θα επιλέξετε πώς θα αξιοποιήσετε το χρόνο σας.
Σύμφωνα με τις προβλέψεις του Venus Project,
πως οραματίζεστε τον αυριανό κόσμο;
Η μορφή του κόμσου του αύριο
θα είναι βασισμένη στις νέες τεχνολογίες που θα εξελιχθούν.
Το σχήμα των πόλεων θα είναι βασισμένο
στο είδος του περιβάλλοντος στο οποίο θα θέλουν να ζούν οι άνθρωποι,
και οι μηχανές του μέλλοντος θα είναι βασισμένες στους καθοριστικούς παράγοντες της ενέργειας.
Και αυτοί είναι, η διαθέσιμη ενέργεια και το είδος της ενέργειας που μπορούμε να αντλήσουμε
προκειμένου να κάνουμε περισσότερα πράγματα διαθέσιμα στους ανθρώπους,
όχι μόνο σε υλικό επίπεδο αλλα και πνευματικό
και επίσης με φροντίδα ο ένας για τον άλλο αλλα και για το περιβάλλον.
Για κάποιον που δεν είναι εξοικειωμένος με το Venus Project,
όλα αυτά μοιάζουν ως υψηλή τεχνολογία, με όλες αυτές τις νέες εφαρμογές στη τεχνολογία,
και θέλουν να μάθουν πως ταιριάζουν οι άνθρωποι σε αυτό.
«Τι σχέση έχει αυτό με τους ανθρώπους, όλες οι γέφυρες και τα σχέδια των κτηρίων
είναι πολύ ενδιαφέροντα, αλλα τί γίνετε με τους ανθρώπους;»
Όλες αυτές οι γέφυρες και όλα αυτά τα κτήρια είναι σχεδιασμένα
ωστε να είναι αυτο-συντηρούμενα. Δε χρειάζονται συνεχή επιδιόρθωση.
Επίσης, όλες οι μηχανές σχεδιάζονται ώστε να ελευθερώσουν τους ανθρώπους
για να μπορούν να πάνε ξανά στο σχολείο, να μελετήσουν αυτό που θέλουν πραγματικά
να κάνουν αυτό που θέλουν πραγματικά
και να καλύψουν τις ανάγκες που έχουν ως άτομα
ωστε να αναπτύξουν αυτο που λέμε σήμερα «προσωπικότητα»,
μια δημιουργική προσωπικότητα δηλαδή
η οποία δε χρειάζεται να πιστεύει τυφλά ή να συμφωνεί με συγκεκριμένες απόψεις ή τάσεις.
Είναι ευπρόσδεκτη η κριτική σας για το Venus Project.
Είναι ευπρόσδεκτη η συμμετοχή όλων καθώς και οι συνεισφορές.
Δεν έχουμε ιδέα για το πώς θα μπορούσε να είναι η «ιδανική κοινωνία»
ουτε υποστηρίζουμε έννοιες όπως η «Ουτοπία».
Πιστεύουμε οτι όλα τα συστήματα θα αλλάζουν συνεχώς
σε οποιεσδήποτε συνθήκες χρειάζεται προκειμένου να καλύπτονται οι ανάγκες της εποχής.
Δεν έχουμε αμετάβλητα σχεδιαγράμματα, οπότε προσκαλούμε τη συμμετοχή άλλων,
και προσκαλούμε τις προτεινόμενες αλλαγές
καθώς η ιστορία του πολιτισμού είναι η ιστορία της αλλαγής.
Γι αυτό και το Venus Project δεν ειναι κάποιο αμετάβλητο σχεδιάγραμμα.
Ποιός αποφασίζει πως θα είναι το μέλλον;
Δε νομίζω οτι οποιοσδήποτε θα έπρεπε να αποφασίσει πως θα είναι το μελλον,
αλλα θα πρέπει όλοι μας να αποφασίσουμε που θέλουμε να πάμε
και σε τι είδος κόσμου θέλουμε να ζήσουμε,
και αν έχουμε τις εγκαταστάσεις και τους πόρους για να χτίσουμε ένα τέτοιο κόσμο.
Η απάντηση σε αυτό είναι «Ναι, έχουμε
τη δυνατότητα και τους πόρους για να χτίσουμε ένα τέτοιο κόσμο».
Δεν υπάρχει τρόπος για να τα καταφέρουμε μόνοι μας.
Είτε θα σκεφτούμε παγκόσμια είτε θα χαθούμε ατομικά.
Όταν μιλάω για «παγκοσμιοποίηση», δεν αναφέρομαι
σε ένα μέλλον όπου οι πολυεθνικές εταιρίες θα ελέγχουν τα πάντα στη Γη
και όλοι οι άνθρωποι θα είναι υποτελείς στις επιθυμίες τους.
Μιλάω για την εδραίωση των πλανητικών πόρων ως κοινή κληρονομιά
όλων των ανθρώπων της Γης
και κατα συνέπεια, όλες οι αποφάσεις στις οποίες θα καταλήγουμε
θα βασίζονται στο τι οφελεί κάθε άνθρωπο.
Για περισσότερες πληροφορίες: www.TheVenusProject.com
Σχέδια: Jacque Fresco, Μοντέλα: Jacque Fresco & Roxanne Meadows
Φωτογραφίες Μοντέλων: Jacque Fresco
Προσομοιώσεις Υπολογιστή: Doug Drexler, Μουσική: Kat Epple
Παρουσίαση από: Future by Design